Falck er lige nu igang med at slukke en kraftig brand på Storgårdsvej.

Branden er opstået i en såkaldt rundbuehal på en gård i Sdr. Saltum. Ifølge Tv2Nords oplysninger er branden brudt ud i et lager med omtrent 40 halmballer. Ifølge Falck er der hverken mennesker eller dyr i fare. Lagerhallen ligger dog tæt på gårdens øvrige bygninger, og brandvæsnet forsøger at sikre, at ilden ikke breder sig.